Lineārais B raksts

Lineārais B raksts ir rakstības veids, kuru mikēniešu kultūrā (15.—12. gadsimts pr.Kr.) izmantoja grieķu tekstu pierakstam, kas ir pati senākā zināmā grieķu valodas forma. Šis raksts ir aizgūts no Krētas mīnojiešu kultūras lineārā A raksta un pielāgots grieķu valodai. Pati senākā mikēniešu rakstība tiek datēta ar apmēram 1450. gadu pr.Kr. Šie teksti tika atrasti galvenokārt senajās pilsētās Knosā, Kidonijā, Pilā, Tēbās un Mikēnās u.c. Līdz ar Mikēnu civilizācijas bojāeju pazuda arī lineārais B raksts. Mikēniešu daļai pārceļoties uz Kipru uz lineārā B raksta bāzes tur izveidojās kipriešu raksts. Tumšajos laikos, kas nāca pēc Mikēnu civilizācijas bojāejas, nekāda rakstība netika konstatēta, līdz 8. gadsimta pr.Kr. sākumā parādījās sengrieķu raksts, kas bija izveidots uz feniķiešu alfabēta bāzes. Lineārais B raksts ir vienīgais Egejas bronzas laikmeta raksts, kas tika atšifrēts un kura tekstus ir iespējams izlasīt. Šo atšifrēšanu veica angļu arhitekts un lingvists — amatieris Maikls Ventriss.

Lineārais B raksts ir zilbju raksts, kas sastāv no 87 zilbju zīmēm un vairāk kā 100 ideogrāfiskām zīmēm. Šīs ideogrammas simbolizē dažādus priekšmetus un preces. Ideogrāfiskajām zīmēm nav fonētiskās nozīmes, un tās, rakstot teikumus, netika izmantotas kā vārdu daļas. Bez tam lineārajā B rakstā tika pierakstīti dažādi skaitļi. Šis raksts tika izmantots galvenokārt tirdzniecībā, kur tekstu veidoja pamatinformācija par to, kam un uz kurieni ir jānogādā kāda prece un cik lielā daudzumā. Teksti parasti tika ar irbulīti ieskrāpēti uz māla plāksnītēm un pēc tam netika apdedzināti, kas būtiski samazināja šo tekstu saglabāšanās iespējas.

 Izcelsme  
Vēlajā mīnojiešu periodā IB (ap 1450. gadu pr.Kr.) Krētā, Knosas pilī nostiprinājās grieķi. Uz šo laiku attiecas pēdējie mīnojiešu lineārā A raksta atradumi. Knosas pilī šī laika A raksta atradumu vispār nav, taču pēc neilga pārrāvuma šeit parādās lineārā B raksta atradumi, kuri pārējā Krētas teritorijā tomēr neizplatās. Hanjas arheoloģiskajā muzejā Krētā ir māla plāksnes gan ar lineārā A raksta, gan B raksta tekstiem (pēdējie tiek datēti ar ~1300. gadu pr.Kr.). Kādā muzeja stendā ir teikts, ka Hanja un Knosa ir vienīgās pilsētas, kur lineārais A un B raksts kādu laika periodu bija lietots vienlaicīgi. Ap 1450. gadu pr.Kr. vairākas Krētas pilsētas cieta spēcīgos ugunsgrēkos, kas deva iespēju saglabāties māla plākšņu tekstiem. Kontinentā lineārais B raksts parādījās vēlāk, nekā Knosā.

Neskatoties uz to, ka lielākajai zilbju zīmju daļai lineārajā B rakstā prototipi ir ņemti no lineārā A raksta, tomēr ir krasa atšķirība šo zīmju lietošanas biežumā. Tas liek daļai pētnieku uzskatīt, ka raksts tika reformēts, adaptējot to grieķu valodai. Vēl būtiskāk tika reformētas ideogrammas — daudzas no tām lineārajā B rakstā parādās pirmo reizi, bet daudzas A raksta ideogrammas izzūd.

 Kopējais raksturojums 
Visi atrastie uz māla plāksnēm rakstītie lineārā B raksta teksti saglabājušies, pateicoties ugunsgrēkiem, kuri apdedzināja māla plāksnes. Tomēr šī raksta zīmju sarežģītā forma liek domāt, ka raksta pamatmateriāls nebija māls, bet kāds cits materiāls, uz kura tika rakstīts ar tinti (āda vai papiruss). Šādu pieņēmumu netieši apstiprina arī tas, ka daži uzraksti ar tinti bija konstatēti lineārajam A rakstam.

Šī rakstība radās pēc tam, kad grieķu kolonisti (ahajieši) pakļāva Krētu un izspieda savu priekšgājēju lineāro A rakstu, kas tika lietots mīnojiešu valodas tekstu pierakstam. Atšķirībā no lineārā A raksta, B raksts neguva lielu popularitāti grieķu vidū un tika izmantots vienīgi pils kancelejas mērķiem. Tajos ir ziņas par zemes nomu, par lopu skaitu, par pārtikas nodošanu strādniekiem. Ir sastopami amatnieku un karavīru, kā arī konfiscētā īpašuma saraksti.

Antīkajā periodā grieķiem nekas nebija zināms par šīs rakstības esamību. Mājieni uz šādas rakstības esamību bija vienīgi pieminētajās "ļaunprātīgajās zīmēs" mītā par Bellerofonu. Tādējādi grieķu rakstībai, kas izveidojās uz feniķiešu alfabēta bāzes, nav nekāda sakara ar lineāro B rakstu.

 Mīnoismi 
Daudzi fakti liecina, ka šo rakstību izmantoja šaurs rakstvežu slānis, kas orientējās uz mīnojiešu, nevis grieķu valodas standartiem, līdzīgi kā akadiešu ķīļraksti saglabāja "šumērismus", bet japāņu hieroglifi — "ķīnismus". 
 Raksts bija slikti pielāgots tekstu pierakstam grieķiski. Ortogrāfija balstījās uz principiem, kas bija sveši grieķu valodai. Piemēram, a-me-no varēja lasīt kā Armenos, Asmenos, Ameinon.
 Daudzi saīsinājumi-ligatūras, kas tika lietoti tekstā, bija mīnojiski, nevis grieķiski.
 Bez tam tekstos bija sastopami toponīmi, personvārdi un glosas, kuriem bija mīnojiska izcelsme. Daļu no glosām pārmantoja vēlākā grieķu valoda, bet dažas nav saprotamas.
 Ārpus pils birokrātijas šis raksts netika izmantots, un to aizmirsa uzreiz pēc Mikēnu civilizācijas bojāejas bronzas perioda kolapsa rezultātā. Šajā ziņā lineārais B raksts kontrastē ar senāko lineāro A rakstu, kurš tika izmantots iedzīvotāju sadzīvē.

 Unikods 
Lineārā B raksta zīmes parādījās Unikoda versijā 4.0.

 Tabulas 

+ Lineārā B raksta zilbju zīmes (līdzskanis + patskanis) -a-e-i-o-u  Attēls:Linear B Syllable B008 A.svga
*08  Attēls:Linear B Syllable B038 E.svge
*38  Attēls:Linear B Syllable B028 I.svgi
*28  Attēls:Linear B Syllable B061 O.svgo
*61  Attēls:Linear B Syllable B010 U.svgu
*10d-  Attēls:Linear B Syllable B001 DA.svgda
*01  Attēls:Linear B Syllable B045 DE.svgde
*45  Attēls:Linear B Syllable B007 DI.svgdi
*07  Attēls:Linear B Syllable B014 DO.svgdo
*14  Attēls:Linear B Syllable B051 DU.svgdu
*51j-  Attēls:Linear B Syllable B057 JA.svgja
*57  Attēls:Linear B Syllable B046 JE.svgje
*46  Attēls:Linear B Syllable B036 JO.svgjo
*36k-  Attēls:Linear B Syllable B077 KA.svgka
*77  Attēls:Linear B Syllable B044 KE.svgke
*44  Attēls:Linear B Syllable B067 KI.svgki
*67  Attēls:Linear B Syllable B070 KO.svgko
*70  Attēls:Linear B Syllable B081 KU.svgku
*81m-  Attēls:Linear B Syllable B080 MA.svgma
*80  Attēls:Linear B Syllable B013 ME.svgme
*13  Attēls:Linear B Syllable B073 MI.svgmi
*73  Attēls:Linear B Syllable B015 MO.svgmo
*15  Attēls:Linear B Syllable B023 MU.svgmu
*23n-  Attēls:Linear B Syllable B006 NA.svgna
*06  Attēls:Linear B Syllable B024 NE.svgne
*24  Attēls:Linear B Syllable B030 NI.svgni
*30  Attēls:Linear B Syllable B052 NO.svgno
*52  Attēls:Linear B Syllable B055 NU.svgnu
*55p-  Attēls:Linear B Syllable B003 PA.svgpa
*03  Attēls:Linear B Syllable B072 PE.svgpe
*72  Attēls:Linear B Syllable B039 PI.svgpi
*39  Attēls:Linear B Syllable B011 PO.svgpo
*11  Attēls:Linear B Syllable B050 PU.svgpu
*50q-  Attēls:Linear B Syllable B016 QA.svgqa
*16  Attēls:Linear B Syllable B078 QE.svgqe
*78  Attēls:Linear B Syllable B021 QI.svgqi
*21  Attēls:Linear B Syllable B032 QO.svgqo
*32r-  Attēls:Linear B Syllable B060 RA.svgra
*60  Attēls:Linear B Syllable B028 RE.svgre
*27  Attēls:Linear B Syllable B053 RI.svgri
*53  Attēls:Linear B Syllable B002 RO.svgro
*02  Attēls:Linear B Syllable B026 RU.svgru
*26s-  Attēls:Linear B Syllable B031 SA.svgsa
*31  Attēls:Linear B Syllable B009 SE.svgse
*09  Attēls:Linear B Syllable B041 SI.svgsi
*41  Attēls:Linear B Syllable B012 SO.svgso
*12  Attēls:Linear B Syllable B058 SU.svgsu
*58t-  Attēls:Linear B Syllable B059 TA.svgta
*59  Attēls:Linear B Syllable B004 TE.svgte
*04  Attēls:Linear B Syllable B037 TI.svgti
*37  Attēls:Linear B Syllable B005 TO.svgto
*05  Attēls:Linear B Syllable B069 TU.svgtu
*69w-  Attēls:Linear B Syllable B054 WA.svgwa
*54  Attēls:Linear B Syllable B075 WE.svgwe
*75  Attēls:Linear B Syllable B040 WI.svgwi
*40  Attēls:Linear B Syllable B042 WO.svgwo
*42z-  Attēls:Linear B Syllable B017 ZA.svgza
*17  Attēls:Linear B Syllable B074 ZE.svgze
*74  Attēls:Linear B Syllable B020 ZO.svgzo
*20

 Atsauces un piezīmes 

 Ārējās saites 

Kategorija:Mikēnu civilizācija
Kategorija:Rakstība